ZAPISNIK

Sa 31. sjednice Gradskog vijeća Grada Cresa koja je održana 3. listopada 2016. godine, u Gradskoj vijećnici Grada Cresa, s početkom u 14.00 sati.

Na sjednici je prisutno 9 vijećnika i to: Marčelo Damijanjević, predsjednik Gradskog vijeća; vijećnici: Lara Bressan Antonina, Oliver Filipas, Dragan Medarić, Samir Mujagić, Gaetano Negovetić, Fiorenco Pinezić, Nenad Kučić i Patris Salković. Odsutni: Anton Čule, Petar Miočić, Maja Sepčić i Branko Benvin.

Na sjednici su još prisutni: Kristijan Jurjako, gradonačelnik Grada Cresa; Jadranka Blatt, zamjenica gradonačelnika Grada Cresa; Nada Kremenić, pročelnica Upravnog odjela za proračun i financije, komunalni sustav i prostorno planiranje; Marko Ferlora, viši stručni suradnik za poljoprivredu i ruralni razvoj; Walter Salković, voditelj Odsjeka za stručne poslove gradonačelnika; Ugo Toich, predstavnik društva OTRA d.o.o., Ivana Vidmar, predstavnica društva Vodoopskrba i odvodnja Cres Lošinj d.o.o. Ivana i Patricija Purić, pročelnica Ureda Grada, koja vodi ovaj zapisnik.

Marčelo Damijanjević otvorio je 31. sjednicu, te predložio dnevni red.

Jednoglasno je usvojen sljedeći

**Dnevni red:**

1. Aktualni sat.
2. Prijedlog odluke o davanju suglasnosti za provedbu ulaganja na području jedinice lokalne samouprave Cres za projekt: “Sustav odvodnje i pročišćavanja sanitarnih otpadnih voda naselja Orlec na otoku Cresu”
3. Prijedlog odluke o suosnivanju lokalne akcijske skupine u ribarstvu
4. Prijedlog zaključka o odricanju prava prvokupa kulturnog dobra

**Ad. 1. Aktualni sat**

Fiorenco Pinezić postavio je pitanje da li se nešto poduzelo prema Županiji u vezi zgrade ambulante u Martinšćici jer krov propušta i sa kišama koje dolaze mogu nastati veće štete na zgradi.

Jadranka Blatt osvrnula se na izlaganje Gaetana Negovetića na prošloj sjednici u vezi rada Povjerenstva za određivanje reda prvenstva za kupnju stana iz poticane stanogradnje. Gaetano Negovetić odgovorio je na njezino izlaganje.

**Ad. 2.**

Ivana Vidmar, predstavnica društva Vodoopskrba i odvodnja Cres Lošinj d.o.o., obrazložila je Prijedlog odluke o davanju suglasnosti za provedbu ulaganja na području jedinice lokalne samouprave Cres za projekt: “Sustav odvodnje i pročišćavanja sanitarnih otpadnih voda naselja Orlec na otoku Cresu”.

Bez rasprave, jednoglasno je donesena sljedeća

**Odluka:**

Usvaja se Odluka o davanju suglasnosti za provedbu ulaganja na području jedinice lokalne samouprave Cres za projekt: “Sustav odvodnje i pročišćavanja sanitarnih otpadnih voda naselja Orlec na otoku Cresu”. Odluka o davanju suglasnosti za provedbu ulaganja na području jedinice lokalne samouprave Cres za projekt: “Sustav odvodnje i pročišćavanja sanitarnih otpadnih voda naselja Orlec na otoku Cresu” objaviti će se u “Službenim novinama” Primorsko goranske županije.

**Ad. 3.**

Ugo Toić, predstavnik društva OTRA d.o.o., obrazložio je Prijedlog odluke o suosnivanju lokalne akcijske skupine u ribarstvu.

U raspravi su sudjelovali: Kristijan Jurjako, Nenad Kučić i Ugo Toić.

Nakon zaključene rasprave, jednoglasno je donesena sljedeća

**Odluka:**

Usvaja se Odluka o suosnivanju lokalne akcijske skupine u ribarstvu. Odluka o suosnivanju lokalne akcijske skupine u ribarstvu objaviti će se u “Službenim novinama” Primorsko-goranske županije.

**Ad. 4.**

Patricija Purić obrazložila je Prijedlog zaključka o odricanju prava prvokupa kulturnog dobra.

U raspravi su sudjelovali: Marčelo Damijanjević i Patricija Purić.

Nakon zaključene rasprave, jednoglasno je donesen sljedeći

**Zaključak:**

Grad Cres, kao ovlaštenik prava prvokupa, odriče se prava prvokupa kulturnog dobra – zgrade u Cresu u Ulici Zagrad, izgrađene na nekretnini zemljišnoknjižne oznake č. zgr. 299, z.k. uložak 5532, k.o. Cres, u površini od 25 m2. Ovaj zaključak objaviti će se u “Službenim novinama” Primorsko-goranske županije.

U 14.30 sati predsjednik Gradskog vijeća Marčelo Damijanjević zatvorio je 31. sjednicu Gradskog vijeća.

Klasa: 021-01/16-1/

Ur. broj: 2213/02-01-16-

Cres, 3. listopada 2016.

Zapisnik sastavila Predsjednik Gradskog vijeća

Patricija Purić Marčelo Damijanjević